**Daruri din inima mea**

*MonicaBerglund*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din daruri lumea s-a făcut,

Așa credeam fiind copil;

Acum însă, cred că s-a născut

Din suferință și din chin.

În lumea de copii vedeam

Cum darurile mici formau prietenii;

Și mai târziu am învățat

Cum darurile mari puteau uni.

Copil fiind, primeam și dăruiam cu drag,

Aș face și acum la fel,

Însă observ că totul s-a schimbat,

Și darul e condiționat.

Probabil că au fost acei

Ce n-au avut nimic de dat;

Și în micimea sufletului lor

Nici să primească n-au mai încercat.

Credeam așadar, copil fiind,

Că lumea, însăși, e un dar;

Și dăruindu-mă câte puțin,

Lumii să dăruiesc am încercat.

Și căutând să văd ce le lipsea,

La fiecare-n suflet am intrat;

Și spaima m-a cuprins văzând

În loc de daruri, doar suferință și păcat.

Speriată darurile înapoi mi-am luat,

Căci pentru ele loc nu mai aveau;

De atunci prin lume-am alergat

Daruri purtând în suflet, nu păcat.

Acum aș vrea să poposesc puțin...

Cere-mi orice și îți voi da;

Căci ceea ce îți dăruiesc

Sunt daruri din inima mea.